02004491606940008 


3951 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 449 

16 Ιουνίου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3131.2/08/94 

Έγκριση του Ειδικού Κανονισμού Λιμένα Ελευσίνας με 

αριθ. 43 «Περί παροπλισμού πλόων στα αγκυροβδλια 

Ελευσίνας». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 10 του Ν. 1940 (ΦΕΚ 40Α7 
18.3.1991) «Περί Μονάδας Ειδικών αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού», που 
αντικαθιστά το άρθρο 156 του ΝΔ 187/1973 (ΦΕΚ 261 
Α73.10.73) περί Κ.Δ.Ν.Δ. 

2. Τις με αριθ. πρωτ. 28865/14.1.94 και 8828/25.4.94 
εγκρίσεις της Νομάρχη Δ. Αττικής. 

3. Τον αριθ. 43 Ειδικό Κανονισμό Λιμένα Ελευσίνας, 
που μας υποβλήθηκε με την με αριθ. 3131 /4/94/23.5.94 
αναφορά της Λιμενικής Αρχής, με τις διατάξεις του οποίου 
ρυθμίζονται θέματα που αφορούν την εύρυθμη λειτουργία 
του λιμένος Ελευσίνας. 

4. Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 (ΦΕΚ 154 Α710.9.92). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο μόνο 

α) Εγκρίνουμε τον πιο κάτω Ειδικό Κανονισμό Λιμένα 
Ελευσίνας με αριθ. 43. 

ΕΙΔΙΚΟΣ ΚΑΝΟΝΙΣΜΟΣ 
ΛΙΜΕΝΑ ΕΛΕΥΣΙΝΑΣ ΜΕ ΑΡΙΘ. 43 
«Περί παροπλισμού πλοίων στα αγκυροβόλια Ελευσί¬ 
νας». 

Ο ΚΕΝΤΡΙΚΟΣ ΛΙΜΕΝΑΡΧΗΣ 
Έχουμε υπόψη: 

α. Τις διατάξεις του διά του από 9 Ιουνίου 1948 ΒΔ Κω- 
δικοποιημένου Νόμου 499/47 «Περί Πειθαρχικής εξου¬ 
σίας των Προϊσταμένων Λιμενικών Αρχών» (ΦΕΚ 162Α ), 
συνδυαζόμενες με τα άρθρα 141-157 του Ν.Δ. 187/73, 
με το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 Α ). 

β. Το άρθρο 156 του Ν.Δ. 187/73 (ΦΕΚ 261 Α7 


3.10.73) «Περί Κ.Δ.Ν.Δ.», όπως αυτό αντικαταστάθηκε με 
το άρθρο 10 του Ν. 1940/91 (ΦΕΚ 40Α /91). 

«Περί μονάδας Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού». 

γ. Τις διατάξεις του Ν.Δ. 444/70 «Περί αρμοδιότητας 
του ΛΣ και σχέσεως προς τις αρμοδιότητες των Σωμάτων 
Ασφαλείας» (ΦΕΚ 39Α770)! 

δ. Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 (ΦΕΚ 154Α/10.9.92). 

ε. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού και εκδίδουμε τον ακόλουθο Κανονι¬ 
σμό: 

Αρθρο 1 
ΟΡΙΑ ΙΣΧΥΟΣ 

Ο παρών Ειδικός Κανονισμός Λιμένα ισχύει για τη θα¬ 
λάσσια έκταση της περιοχής δικαιοδοσίας της Λιμενικής 
Αρχής Ελευσίνας, όπως αυτή καθορίζεται από τις κείμε¬ 
νες διατάξεις. 

Αρθρο 2 

ΟΡΙΣΜΟΙ 

ΠΑΡΟΠΛΙΣΜΕΝΟ ΠΛΟΙΟ 

Παροπλισμένο πλοίο, κατά την έννοια του παρόντος Κα¬ 
νονισμού, θεωρείται οποιοδήποτε πλοίο όταν συντρέχουν 
αθροιστικά γι’ αυτό οι ακόλουθοι όροι: 

α) Παραμένει μετά από σχετική άδεια της Λιμενικής Αρ¬ 
χής Ελευσίνας αγκυροβολημένο ή προσδεδεμένο από τη 
ξηρά, σε ειδικά καθορισμένη θαλάσσια περιοχή, χωρίς να 
έχει δυνατότητα άμεσης αυτοδύναμης μετακίνησής του. 

β) Δε διατηρεί, σε ετοιμότητα ή κατάσταση λειτουργίας, 
τον προβλεπόμενο μηχανολογικό και λοιπό λειτουργικό 
εξοπλισμό. 

γ) Έχει απολύσει το πλήρωμά του και έχει προσλάβει 
φύλακες για τη φύλαξή του. 

δ) Δεν εκτελεί εμπορικές πράξεις, ούτε χρησιμοποιείται 
ως αποθήκη εμπορευμάτων, ούτε χρησιμοποιεί τα δικά 
του μηχανήματα για φορτοεκφορτώσεις ή μεταφορτώσεις 
φορτίων σε πλοία. 

Υπεύθυνος Παροπλισμού: Είναι το φυσικό πρόσωπο, 
που με επιστολή της προς τη Λιμενική Αρχή έχει ορίσει η 
πλοιοκτήτρια εταιρεία, ως υπεύθυνο, για κάθε είδους 
πράξη ή παράλειψη που αφορά στα καθήκοντα και τις 

υποχρεώσεις που περιγράφονται λεπτομερώς παρακάτω 
και ο οποίος αποδέχεται εγγράφως το διορισμό του. 

Φύλακας παροπλισμένου πλοίου: Είναι το φυσικό πρό¬ 
σωπο, που με επιστολή της προς το Λιμενική Αρχή έχει 
ορίσει η πλοιοκτήρια εταιρεία ή ο νόμιμος εκπρόσωπός 
της, ως υπεύθυνο, για κάθε είδους πράξη ή παράλειψη 
που αφορά τα καθήκοντα και τις υποχρεώσεις που περι- 
γρόφονται λεπτομερώς παρακάτω. 

Καραβοστάσι παροπλισμένων πλοίων: Είναι ο ασφαλής 
θαλάσσιος χώρος που καθορίζεται από τη Λιμενική Αρχή 
για την παραμονή ομόδος παροπλισμένων πλοίων. 

Αρθρο 3 

ΠΡΟΫΠΟΘΕΣΕΙΣ ΕΓΚΡΙΣΗΣ ΠΑΡΟΠΛΙΣΜΟΥ 

1. Προκειμένου να εγκριθεί ο παροπλισμός ενός 
πλοίου, πρέπει να εξασφαλίζεται από τους εκπροσώπους 
του η ύπαρξη των ακολούθων προϋποθέσεων: 

α) Το πλοίο να βρίσκεται σε ικανοποιητική κατάσταση, 
από πλευράς στεγανότητας και ασφαλούς πλευστότη¬ 
τας. 

β) Να βρίσκονται σε καλή κατάσταση και ετοιμότητα λει¬ 
τουργίας τ’ αυτόνομα πυροσβεστικά μέσα του πλοίου, να 
είναι σε ισχύ τα φωτιστικά σήματα κινδύνου και να υπάρ¬ 
χουν τα προβλεπόμενα σήματα και οι φανοί αγκυροβο¬ 
λιάς. 

γ) Να υπάρχει δυνατότητα διαρκούς επικοινωνίας, 
πλοίου - ξηρός - Λιμενικής Αρχής, σε συχνότητες ν.Η.Ρ. 

δ) Να είναι κενές οι δεξαμενές καταλοίπων (5Ι_ΙΙ03Ε 
ΤΑΝΚ8) και συγκέντρωσης πετρελαιοειδών μιγμάτων, επι- 
τρεπομένης μόνο της ύπαρξης ποσοτήτων ασφαλείας από 
καύσιμα και λιπαντικά στις αντίστοιχες δεξαμενές του. 

ε) Τα κύτη να είναι κενά φορτίου και απολύτως καθαρά, 
για δε τα δεξαμενόπλοια να έχουν τελείως στεγανές δεξα¬ 
μενές φορτίων και απαλλαγμένες αερίων (<3Α3 ΡΗΕΕ). 

στ) Τα πετρελαιοειδή κατάλοιπα και κάθε μορφής 
απορρίμματα που προκύπτουν από τη συντήρηση των μη¬ 
χανημάτων του πλοίου, τις μικροεπισκευές και τη διανομή 
φυλάκων, να συγκεντρώνονται σε κατάλληλους χώρους 
και να παραδίδονται τακτικά στις αναγνωρισμένες ευκο¬ 
λίες υποδοχής. 

ζ) Να είναι κλειστά και σφραγισμένα όλα τα εσωτερικά 
επιστόμια (βαλβίδες) των δικτύων απόρριψης σεντινόνε- 
ρων, ακαθάρτου έρματος και λυμάτων. 

η) Να βρίσκεται σε καλή κατάσταση και ετοιμότητα λει¬ 
τουργίας ένα τουλάχιστον από τα κύρια ηλεκτροπαραγωγά 
ζεύγη του πλοίου για την τροφοδοσία του κύριου φωτι¬ 
σμού, των απαραιτήτων αντλιών και βαρούλκων. 

θ) Να βρίσκεται σε καλή κατάσταση και ετοιμότητα λει¬ 
τουργίας μία τουλάχιστον αντλία κυτών που να καλύπτει 
όλα τα διαμερίσματα του σκάφους καθώς και βαρούλκα 
πρόσδεσης και αγκυρών, ώστε να είναι δυνατή η ασφαλής 
αγκυροβολιά και η άμεση διόρθωση της θέσης του πλοίου 
οποτεδήποτε χρειασθεί. 

ι) Να βρίσκεται σε καλή κατάσταση και ετοιμότητα λει¬ 
τουργίας η αντλία πυρκαϊάς ανάγκης που βρίσκεται εκτός 
μηχανοστασίου. 

ια) Να βρίσκεται σε καλή κατάσταση και ετοιμότητα λει¬ 
τουργίας το ηλεκτροπαραγωγό ζεύγος ανάγκης (εάν 
υπάρχει) ή οι συσσωρευτές, που τροφοδοτούν όλα τα 
φορτία ανάγκης (φωτισμό κ.λπ.). 

ιβ) Να βρίσκεται σε καλή κατάσταση και ετοιμότητα λει¬ 
τουργίας ο φωτισμός ασφαλείας του πλοίου. 


ιγ) Να υπάρχουν στο πλοίο και οι δύο άγκυρες με τις 
αλυσίδες τους, αρκετοί ελαστικοί προσκρουστήρες κα¬ 
θώς και μία κλίμακα πιλότου. 

2. Οι προαναφερθείσες απαιτήσεις εξακολουθούν να 
ισχύουν τόσο κατά την έναρξη όσο και κατά τη διάρκεια 
του παροπλισμού. 

Αρθρο 4 

ΔΙΟΡΙΣΜΟΣ ΥΠΕΥΘΥΝΟΥ ΠΑΡΟΠΛΙΣΜΟΥ 
ΠΡΟΣΟΝΤΑ - ΥΠΟΧΡΕΩΣΕΙΣ 

1.0 πλοιοκτήτης του πλοίου που πρόκειται να παροπλι- 
σθεί ή ο εκπρόσωπός του, υποχρεούται με έγγραφό του, 
να ορίσει έναντι της Λιμενικής Αρχής τον Υπεύθυνο παρο¬ 
πλισμού του πλοίου, ο οποίος πρέπει απαραίτητα να είναι 
μόνιμος κάτοικος των Κρατών - Μελών της Ευρωπαϊκής 
Ένωσης. 

Ο διορισμός αυτός είναι ισχυρός εφόσον γίνει ανεπιφύ¬ 
λακτα αποδεκτός από τον οριζόμενο εκπρόσωπο, με 
υπεύθυνη δήλωση του Ν. 1599/86, ενώπιον της Λιμενικής 
Αρχής, στην οποία επίσης θα δηλώνει ότι «γνωρίζει και 
αναλαμβάνει τις υποχρεώσεις και ευθύνες που θα έχει 
από την ιδιότητά του, σύμφωνα με τις ισχύουσες διατάξεις 
και κανονισμούς και ανεξάρτητα από παράλληλες ευθύνες 
των πλοιοκτητών». 

2. Ο υπεύθυνος παροπλισμού έχει τις ακόλουθες υπο¬ 
χρεώσεις: 

α) Ελέγχει τα βυθίσματα, την κλίση ή τη διαγωγή του 
πλοίου και ερευνά τα αίτια τυχόν μεταβολών τους. 

β) Ελέγχει την ασφαλή αγκυροβολιά - πρόσδεση και σή¬ 
μανση του πλοίου και μεριμνά για την παροχή κάθε δυνα¬ 
τής συνδρομής για την εκτέλεση των ελέγχων του άρθρου 
9. 

γ) Παρακολουθεί την κατάσταση του πλοίου, από πλευ¬ 
ράς Στεγανότητας - Αντοχής - Ευστάθειας και Ασφαλείας 
Πλευστότητας. 

δ) Ελέγχει την καλή κατάσταση και ετοιμότητα του αυ¬ 
τόνομου πυροσβεστικού εξοπλισμού και των απαιτουμέ- 
νων σημάτων κινδύνου. 

ε) Παρακολουθεί την καλή εκτέλεση της Υπηρεσίας 
Φύλακος, τη δυνατότητα διαρκούς επικοινωνίας νΗΡ με 
τη Λιμενική Αρχή, την κανονική ενημέρωση του «Ημερο¬ 
λογίου Φύλακα» και την τακτική θεώρησή του από τη Λιμε¬ 
νική Αρχή. 

στ) Ελέγχει την κατάσταση δεξαμενών και χώρων φορ¬ 
τίου καυσίμων - λιπαντικών - καταλοίπων και έρματος. 

ζ) Ελέγχει την κατάσταση και ασφάλιση των στομίων 
βαλβίδων και δικτύων του πλοίου, για διαπίστωση τυχόν 
διαρροών. 

η) Παρακολουθεί τη συγκέντρωση και εξασφαλίζει την 
παράδοση τυχόν απορριμμάτων από το πλοίο του, σύμ¬ 
φωνα με τις διατάξεις του άρθρου 3 παράγρ. 1 (στ). 

θ) Παρακολουθεί την ισχύ και μεριμνά για τις απαιτούμε- 
νες ανανεώσεις των προβλεπομένων πιστοποιητικών. 

ι) Παρακολουθεί την εκτέλεση των εγκρινομένων επι¬ 
σκευών ή εργασιών συντήρησης του πλοίου, σύμφωνα με 
τους όρους της σχετικής άδειας της Λιμενικής Αρχής. 

ια) Ενεργεί άμεσα και υπεύθυνα για την αποκατάσταση 
κάθε παρουσιαζομένου προβλήματος. 

ιβ) Ανανεώνει έγκαιρα και προσκομίζει στη Λιμενική 
Αρχή αντίγραφα των ανανεωμένων πιστοποιητικών ασφα¬ 
λείας, που προβλέπονται από τις διατάξεις του κανονι¬ 
σμού καθώς και του πιστοποιητικού ΘΑ3 ΡΒΕΕ, όπου 

απαιτείται. 

3. Για τους παραπάνω ελέγχους ο υπεύθυνος παροπλι¬ 
σμού συντάσσει και υποβάλλει, κάθε μήνα και εφόσον συ¬ 
ντρέχει λόγος εκτάκτως, λεπτομερή έκθεση των διαπι¬ 
στώσεων του στον πλοιοκτήτη, ευθυνόμενος για την ακρί¬ 
βεια του περιεχομένου της. 

4. Σε περίπτωση διαπίστωσης αποκλίσεων της κατά¬ 
στασης του πλοίου, από τις αρχικές συνθήκες έναρξης 
του παροπλισμού, ο υπεύθυνος παροπλισμού υποχρεού- 
ται να ενημερώσει αμέσως τη Λιμενική Αρχή και να προβεί 
σε ενέργειες αποκατάστασης, σύμφωνα με τις οδηγίες 
της. 

5. Εφόσον από το παροπλισμένο πλοίο προκλήθηκε ή 
απειλείται περιστατικό θαλάσσιας ρύπανσης, ο υπεύθυ¬ 
νος παροπλισμού υποχρεούται στην άμεση λήψη όλων των 
απαραιτήτων μέτρων, που επιβάλλονται από τις περιστά¬ 
σεις ή θα υποδειχθούν από τη Λιμενική Αρχή, ευθυνόμε¬ 
νος για κάθε αμέλεια ή παράλειψη. 

6. Εφόσον επίκειται επανακκίνηση παροπλισμένου 
πλοίου, ο υπεύθυνος παροπλισμού του, υποχρεούται: 

α) να ενημερώσει έγκαιρα με έγγραφό του τη Λιμενική 
Αρχή. 

β) Να ενημερώσει τους εκπροσώπους παραπλεύρως 
ευρισκομένων πλοίων, για την επικείμενη αναχώρηση του 
παροπλισμένου πλοίου του και να λάβει όλα τα απαιτού- 
μενα μέτρα για την αποτροπή ζημιών στα παραπλεύρως 
ευρισκόμενα παροπλισμένα πλοία. 

Άρθρο 5 

ΑΙΤΗΣΗ ΠΑΡΟΠΛΙΣΜΟΥ - ΔΙΚΑΙΟΛΟΓΗΤΙΚΑ 

1. Πλοιοκτήτες ή νόμιμοι εκπρόσωποί τους, υποβάλ¬ 
λουν στη Λιμενική Αρχή σχετική αίτηση, στην οποία περιέ- 
χονται υποχρεωτικά τα παρακάτω στοιχεία για το πλοίο 
που επιθυμούν να παροπλισθεί: 

α) Τύπος πλοίου - Όνομα - Σημαία - Νηολόγιο 
β) Δ.Δ.Σ. - ΚΟΧ - ΚΚΧ - ϋνν 
γ) Ολικό μήκος - πλάτος - άφορτο βύθισμα 
δ) Επιθυμητή θέση παροπλισμού 
ε) Προβλεπόμενος χρόνος παροπλισμού (Έναρξη, 
Διάρκεια) 

στ) Πλήρη στοιχεία (Επωνυμία - Διεύθυνση - Αριθμό τη¬ 
λεφώνου κ.λπ.) της πλοιοκτήτριας εταιρείας και του νομί¬ 
μου εκπροσώπου της στην Ελλάδα. 

2. Δικαιολογητικά που πρέπει να συνοδεύουν την αί¬ 
τηση παροπλισμού, είναι τα ακόλουθα: 

α) ΠΙΣΤΟΠΟΙΗΤΙΚΟ ΙΚΑΝΟΠΟΙΗΤΙΚΗΣ ΚΑΤΑΣΤΑΣΗΣ 
ΠΛΟΙΟΥ, από πλευράς «Στεγανότητας - Αντοχής - Ευστά¬ 
θειας - Ασφάλειας Πλευστότητας». 

Το πιστοποιητικό αυτό θα είναι ισχύος μέχρι ενός έτους 
και θα ανανεώνεται με μέριμνα των ενδιαφερομένων. 

θα εκδίδεται από Επιθεωρητή Εξουσιοδοτημένου Νηο¬ 
γνώμονα, για όσα πλοία παραμένουν στην κλάση τους ή 
από ιδιώτη Διπλωματούχο και αδειούχο Ναυπηγό Ανωτά- 
της Σχολής, για τα πλοία που δεν παρακολουθούνται από 
νηογνώμονα. Το πιστοποιητικό αυτό μπορεί κατά την 
έναρξη του παροπλισμού να υποκατασταθεί από αντί¬ 
στοιχο «πιστοποιητικό Ασφάλειας Κατασκευής» (3ΑΡΕΤΥ 
ΟΡ ΟΟΝδΤΚΙΙΟΤΙΟΝ ΟΕΒΤΙΡΙΟΑΤΕ), εφόσον αυτό διατη¬ 
ρεί ισχύ για ένα ακόμη έτος μετά την έναρξη παροπλισμού 
και δεν έχει παρέλθει χρονικό διάστημα μεγαλύτερο των 
δυόμισυ ετών (2 '/ι), από τον τελευταίο δεξαμενισμό του 
πλοίου. 


β) ΠΙΣΤΟΠΟΙΗΤΙΚΟ ΑΣΦΑΛΕΙΑΣ ΕΞΑΡΤΙΣΜΟΥ / ΠΥ¬ 
ΡΟΣΒΕΣΤΙΚΩΝ ΜΕΣΩΝ και ΣΗΜΑΤΩΝ ΚΙΝΔΥΝΟΥ για 
κάλυψη της προϋπόθεσης 1 β του άρθρου 3. 

γ) ΠΙΣΤΟΠΟΙΗΤΙΚΟ ΑΣΦΑΛΕΙΑΣ ΡΑΔΙΟΤΗΛΕΦΩΝΙΑΣ 
ή άλλο αντίστοιχο αποδεικτικό, αναφορικά με την αυτό¬ 
νομη συσκευή νΗΡ. 

δ) ΠΙΣΤΟΠΟΙΗΤΙΚΟ ΠΡΟΛΗΨΗΣ ΡΥΠΑΝΣΗΣ ΑΠΟ ΠΕ¬ 
ΤΡΕΛΑΙΟ (ΙΟΡΡΟ), που προβλέπεται από τη Δ.Σ. ΜΑΒ- 
ΒΟΙ. 73/78. 

ε) ΕΓΓΡΑΦΟ ΔΙΟΡΙΣΜΟΥ του υπευθύνου παροπλισμού 
και αντίστοιχη ΕΓΓΡΑΦΗ ΑΠΟΔΟΧΗ ΔΙΟΡΙΣΜΟΥ ΚΑΙ 
ΥΠΟΧΡΕΩΣΕΩΝ του, σύμφωνα με την παρ. 1 του άρθρου 
4 του Κανονισμού αυτού. 

στ) ΤΕΣΣΕΡΑ (4) ΑΝΤΙΤΥΠΑ ΥΠΟΓΕΓΡΑΜΜΕΝΗΣ 
ΣΥΜΒΑΣΗΣ ΕΡΓΑΣΙΑΣ μεταξύ προσλαμβανομένων φυλά¬ 
κων και πλοιοκτήτριας Εταιρείας. 

ζ) ΣΚΑΡΙΦΗΜΑ ΚΑΤΟΨΗΣ ΠΛΟΙΟΥ υπογεγραμμένο 
από τον Πλοίαρχο και τον υπεύθυνο παροπλισμού του 
πλοίου, στο οποίο θα φαίνονται οι θέσεις και ποσότητες 
των καυσίμων και λιπαντικών που παραμένουν πάνω σ’ 
αυτό καθώς και οι ειδικοί χώροι συγκέντρωσης των πάσης 
μορφής απορριμμάτων και λυμάτων. Επίσης θα επισημαί- 
νονται τα χαρακτηριστικά του συνόλου των δεξαμενών, 
που υπάρχουν στο πλοίο (έρματος - φορτίου) και η κατά¬ 
στασή τους από πλευράς περιεχομένου. 

η) ΥΠΕΥΘΥΝΕΣ ΔΗΛΩΣΕΙΣ Πλοιάρχου και Υπευθύνου 
Εκπροσώπου του πλοίου κατά τον παροπλισμό του, ότι «η 
απεικονιζόμενη στο σκαρίφημα της περίπτωσης (ζ) κατά- 
ταση του πλοίου, είναι αληθής και ακριβής και σύμφωνα 
μετις απαιτήσεις (δ) - (ε) και (στ) των προϋποθέσεων πα¬ 
ροπλισμού». 

θ) ΠΙΣΤΟΠΟΙΗΤΙΚΟ ΑΠΑΛΛΑΓΗΣ ΑΕΡΙΩΝ (ΘΑ3 ΡΗΕΕ) 
για τον παροπλισμό κάθε Δ/Ξ, χημικού Δ/Ξ, Υγραεριοφό- 
ρου πλοίου καθώς και ΒΙΙΙ.Κ ΟΑΒΒΙΕΒ ή ΟΒΟ, αν το τε¬ 
λευταίο στο προηγούμενο ταξίδι μετέφερε χύμα επικίν¬ 
δυνα φορτία, σε οποιαδήποτε μορφή. 

ι) ΒΙΒΛΙΟ ΠΕΤΡΕΛΑΙΟΥ, μαζί με αποδείξεις και λοιπά 
δικαιολογητικά, που να αποδεικνύουν την παράδοση κα¬ 
ταλοίπων και απορριμμάτων του πλοίου, πριν τον παρολι- 
σμό του. 

ια) Οποιοδήποτε πρόσθετο στοιχείο ζητηθεί από τη Λι¬ 
μενική Αρχή, για επαλήθευση της κατάστασης του πλοίου 
και των προϋποθέσεων του παροπλισμού του. 

3. Ειδικώτερα για τα πλοία που δε φέρουν σημαία Κρα¬ 
τών - Μελών της Ευρωπαϊκής Ένωσης και των Κρατών της 
ΕΖΕΣ (πλην Ελβετίας), πλέον των παραπάνω προϋποθέ¬ 
σεων απαιτείται και: 

α) Δήλωση εταιρείας ρυμουλκών λιμένος ότι αναλαμβά¬ 
νει σε περίπτωση ανάγκης ή εντολής της Λιμενικής Αρχής, 
να ρυμουλκήσει το πλοίο εκτός αγκυροβολιού και σε θέση 
που θα υποδείξει η Αρχή. 

β) Ασφαλιστήριο Συμβόλαιο για την κάλυψη των εξόδων 
ανέλκυσης του πλοίου, σε περίπτωση βυθίσεώς του και 
την αποκατάσταση ζημιών σε βάρος τρίτων και σε βάρος 
λιμενικών εγκαταστάσεων. 

Άρθρο 6 

ΑΔΕΙΑ ΠΑΡΟΠΛΙΣΜΟΥ - ΕΓΚΡΙΣΗ - ΠΡΟΤΕΡΑΙΟΤΗΤΑ - 
ΠΡΟΘΕΣΜΙΑ ΠΑΡΟΠΛΙΣΜΟΥ 

1. Αρμόδια για τη χορήγηση αδείας παροπλισμού στον 
κόλπο Ελευσίνας είναι η Λιμενική Αρχή μέχρις ότου συ¬ 
μπληρωθεί ο αριθμός 250 παροπλισμένων πλοίων. Μετά 


3954 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τη συμπλήρωση του αριθμού αυτού για τον παροπλισμό 
απαιτείται έγκριση του ΥΕΝ/ΔΛΑ, η οποία χορηγείται κατά 
προτεραιότητα στα πλοία υπό σημαία Κρατών - Μελών της 
Ευρωπαϊκής Ένωσης και των Κρατών της ΕΖΕΣ (πλην Ελ¬ 
βετίας). 

2. Η άδεια παροπλισμού παρέχεται, κατά σειρά προτε¬ 
ραιότητας, ανάλογα με τους χρόνους υποβολής αίτησης 
και κατάπλου του πλοίου, τα μεγέθη του και τις υπάρχου- 
σες δυνατότητες αγκυροβολιών καθώς και τις πραγματι¬ 
κές συνθήκες ασφαλείας και ακωλύτου ναυσιπλοΐας στην 
περιοχή παροπλισμού. Η έκδοση της αδείας επιφέρει την 
καταβολή της αξίας της, υπέρ Κεφαλαίου Λιμενικής Αστυ¬ 
νομίας, όπως το άρθρο 12 ορίζει. 

3.0 παροπλισμός του πλοίου και η απόλυση του πληρώ- 
ματός του πρέπει να ολοκληρώνεται μέσα στην προθεσμία 
που ορίζεται από τη σχετική έγκριση, απαγορευομένης 
απολύτως κάθε απομάκρυνσης του πλοίου από τα όρια 
της Λιμενικής Αρχής παροπλισμού για εκτέλεση εμπορι¬ 
κών πράξεων. 

Αρθρο 7 

ΔΙΟΡΙΣΜΟΣ ΦΥΛΑΚΑ ΠΑΡΟΠΛΙΣΜΕΝΟΥ ΠΛΟΙΟΥ 
ΠΡΟΣΟΝΤΑ - ΥΠΟΧΡΕΩΣΕΙΣ 

1. Η φύλαξη των παροπλισμένων πλοίων, ανεξαρτήτως 
χωρητικότητας είναι υποχρεωτική καθ’ όλο το 24ωρο. Γι’ 
αυτό ο πλοιοκτήτης ή ο εκπρόσωπός του που ζητούν τον 
παροπλισμό, υποχρεούνται να εξασφαλίσουν την πρόσ¬ 
ληψη και εγκατάσταση πάνω στο πλοίο φυλάκων για τη 
διαρκή εκτέλεση υπηρεσίας φύλακος στο πλοίο. 

2. Οι φύλακες των παροπλισμένων πλοίων είναι: 

α) Να είναι υπήκοοι των Κρατών - Μελών της Ευρωπαϊ¬ 
κής Ένωσης που έχουν την ιδιότητα του ναυτικού σύμ¬ 
φωνα με τη νομοθεσία του Κράτους καταγωγής ή προε- 
λεύσεώς τους, κάτοχοι αποδεικτικού ναυτικής ικανότητας 
Κλάδου Προσωπικού καταστρώματος ή Μηχανής. 

β) Να είναι κάτοχοι πτυχίου Δημόσιας Σχολής Σωστικών 
Πυροσβεστικών μέσων. 

γ) Να είναι υγιείς και αρτιμελείς γεγονός που βεβαιώνε¬ 
ται από ιατρικές γνωματεύσεις (ΚΑΡΤΑ ΥΓΕΙΑΣ). 

δ) Να μην είναι ηλικίας μεγαλύτερης των 60 ετών. 

ε) Να διορίζονται με προηγούμενη έγκριση του πλοιο¬ 
κτήτη ή του εκπροσώπου του. 

στ) Να ασφαλίζονται κατά τη διάρκεια της εργασίας 
τους ως φύλακες με μέριμνα του εργοδότη στο Ν.Α.Τ. ή 
στο Ι.Κ.Α. 

ζ) Να μη έχουν καταδικασθεί για παραβάσεις: 1) Νόμου 
περί ναρκωτικών, 2) Περί κατοχής - εμπορίας - χρήσεως 
όπλων, πυρομαχικών, εκρηκτικών υλών, 3) Κλοπής, λα¬ 
θρεμπορίας, υπεξαίρεσης, απάτης και 4) αλιείας με δυνα- 
μίτιδα. 

3. Επιτρέπεται κατ’ εξαίρεση με αίτηση του υπευθύνου 
παροπλισμού και έπειτα από έγκριση της Λιμενικής Αρχής 
η πρόσληψη ως φυλάκων παροπλισμένων πλοίων: 

α) Υπηκόων των Κρατών - Μελών της Ευρωπαϊκής Ένω¬ 
σης που έχουν την ιδιότητα του ναυτικού σύμφωνα με τη 
νομοθεσία του Κράτους καταγωγής ή προελεύσεώς τους, 
που δεν κατέχουν το προβλεπόμενο στην περ. (α) της πα- 
ραγρ. 2 αποδεικτικό ναυτικής ικανότητας, εφόσον βεβαι¬ 
ώνεται με σημείωμα του Γραφείου Ευρέσεως Ναυτικής 
Εργασίας (ΓΕΝΕ) ότι δεν προσφέρονται για φύλακες προ- 
σοντούχοι ναυτικοί. 

β) Υπηκόων των Κρατών - Μελών της Ευρωπαϊκής Ένω¬ 


σης που είναι συνταξιούχοι, λόγω γήρατος, ναυτικοί σύμ¬ 
φωνα με τη νομοθεσία του Κράτους καταγωγής ή προε¬ 
λεύσεώς τους, ηλικίας μέχρι 65 ετών, κατά προτίμηση, ή 
άλλων κατάλληλων προσώπων κατά την κρίση της Λιμενι¬ 
κής Αρχής, εφόσον βεβαιώνεται με σημείωμα του ΓΕΝΕ 
ότι δεν προσφέρονται εν ενεργεία ναυτικοί για φύλα¬ 
κες. 

4. Κάθε φύλακας παροπλισμένου πλοίου εφοδιάζεται 
από τη Λιμενική Αρχή Ελευσίνας με ΑΔΕΙΑ ΦΥΛΑΚΑ 
ΠΛΟΙΟΥ (ΠΑΣΣΟ), το οποίο εκδίδεται ύστερα από την 
υποβολή των κατωτέρω δικαιολογητικών: 

α) Πιστοποιητικό φοιτήσεως σε Δημόσιο Σχολή Πυρο¬ 
σβεστικών και Σωστικών Μέσων. 

β) Σύμβαση εργασίας μεταξύ του προσλαμβανομένου 
και του πλοιοκτήτη ή του νομίμου εκπροσώπου του, αντί¬ 
γραφο της οποίας υποβάλλεται, μερίμνη του εργοδότη, 
στον ασφαλιστικό φορέα (ΝΑΤ, ΙΚΑ κ.λπ.). 

γ) Αναγγελία προσλήψεως Οργανισμού Απασχολήσεως 
Εργατικού Δυναμικού ή ΓΕΝΕ. 

δ) Φωτοαντίγραφο του Ναυτικού Φυλλαδίου καθώς και 
του αποδεικτικού ναυτικής ικανότητας, αν πρόκειται για 
εν ενεργεία προσοντούχο ναυτικό ή σημείωμα ΓΕΝΕ περί 
μη προσφοράς ναυτικού, αν πρόκειται για φύλακα των πε¬ 
ριπτώσεων α και β της παραγράφου 3 του παρόντος. 

ε) Δήλωση του φύλακα, για επιστροφή του πάσσου, εάν 
παύσει να προσφέρει υπηρεσίες φύλακος. 
στ) Δύο (2) φωτογραφίες, 
ζ) Φωτοαντίγραφο Αστυνομικής Ταυτότητας, 
θ) Αντίγραφο Ποινικού Μητρώου, 
ι) Ιατρική βεβαίωση (κάρτα υγείας), 
ια) Δήλωση του πλοιοκτήτη ή του νόμιμου εκπροσώπου 
του, στην οποία θα δηλώνει ότι εντός δέκα (10) ημερών 
από την πρόσληψη του φύλακα θα υποβάλλει στο ΝΑΤ ή 
στο ΙΚΑ αντίγραφο της Σχετικής Σύμβασης Ασφάλισης. 

Αρθρο 8 

ΚΑΘΗΚΟΝΤΑ ΦΥΛΑΚΩΝ ΠΑΡΟΠΛΙΣΜΕΝΩΝ ΠΛΟΙΩΝ 

Οι φύλακες επί των παροπλισμένων πλοίων υποχρεού- 
νται όπως λαμβάνουν κάθε πρόσφορο και ενδεδειγμένο 
μέτρο για τη φύλαξη και διατήρηση αυτού σε ασφάλεια, 
κατά τις υπάρχουσες διατάξεις και τους κανόνες ναυτικής 
τέχνης και εμπειρίας. 

Ειδικώτερα: 

α) Ελέγχουν την ασφαλή πρόσδεση του πλοίου ώστε να 
μην προκληθούν ζημιές μεταξύ των πλοίων αλλά και στην 
ευρύτερη θαλάσσια περιοχή. 

β) Ειδοποιούν άμεσα και με τον πλέον ενδεικνυόμενο 
τρόπο τη Λιμενική Αρχή, τους πλοιοκτήτες και τον υπεύ¬ 
θυνο παροπλισμού, για οποιαδήποτε μορφής ανωμαλία 
(πυρκαϊά, ρύπανση, κλίση του πλοίου κ.λπ.). 

γ) Απαγορεύουν την προσέγγιση κάθε πλωτού μέσου, 
στο παροπλισμένο πλοίο, καθώς και την άνοδο σ' αυτό 
κάθε προσώπου, χωρίς την άδεια της Λιμενικής Αρχής. 

δ) Απαγορεύουν κάθε είδους εργασία, εφόσον δεν 
υπάρχει ειδική άδεια της Λιμενικής Αρχής. 

ε) Ελέγχουν προσεκτικά όλους τους χώρους του πλοίου 
και ειδοποιούν τη Λιμενική Αρχή για οποιαδήποτε μετα¬ 
βολή παρατηρήσουν. 

στ) Παρέχουν κάθε πληροφορία που τυχόν θα τους ζη¬ 
τηθεί από τα Λιμενικά Όργανα. 

ζ) Ανάβουν ανελλειπώς, κατά τη διάρκεια της νύχτας, τα 
φώτα αγκυροβολιάς. 

η) ΕπαΙρουν καθημερινά τις απαραίτητες σημαίες και 
σήματα. 

θ) Τηρούν ανελλειπώς «Ημερολόγιο Φύλακα», το οποίο 
θα ελέγχεται από τον Υπεύθυνο παροπλισμού του πλοίου 
και στο οποίο θα αναγράφεται κάθε περιστατικό που λαμ¬ 
βάνει χώρα επί του παροπλισμένου πλοίου. Το ημερολόγιο 
αυτό θα θεωρείται κάθε μήνα από τη Λιμενική Αρχή. 

ι) Μεριμνούν για τη συγκέντρωση των πετρελαιοειδών 
μιγμάτων (σεντίνες), που παράγονται κατά τη διάρκεια του 
παροπλισμού, σε ειδική δεξαμενή και περιοδικά μετρούν 
και καταγράφουν την ποσότητά τους. 

ια) Ελέγχουν και καταγράφουν συνεχώς τα βυθίσματα 
του πλοίου. 

ιβ) Συγκεντρώνουν σε κατάλληλο χώρο τα απορρίμματα 
ή άλλα άχρηστα στερεά αντικείμενα, που παράγονται κατά 
τη διάρκεια του παροπλισμού. 

ιγ) Μεριμνούν για την παράδοση των αποβλήτων σε κα¬ 
τάλληλες ευκολίες υποδοχής. 

ιδ) Μεριμνούν για την καλή λειτουργία της συσκευής 
ν.Η.Ρ., αναφέροντας άμεσα οποιαδήποτε ανωμαλία στη 
λειτουργία - ηλεκτρική τροφοδοσία της. 

ιε) Επικοινωνούν καθημερινώς με τη Λιμενική Αρχή 
μέσω του πομποδέκτου Ν/.Η.Ρ. 

Αρθρο 9 

ΕΛΕΓΧΟΙ ΠΡΙΝ ΚΑΙ ΚΑΤΑ ΤΟΝ 
ΠΑΡΟΠΛΙΣΜΟ ΠΛΟΙΟΥ 

1. Αμέσως μετά τον παροπλισμό του πλοίου πραγματο¬ 
ποιείται επιθεώρηση αυτού από επιθεωρητή της Λιμενι¬ 
κής Αρχής, τον υπεύθυνο παροπλισμού του πλοίου ή άλ¬ 
λους αντιπροσώπους της Εταιρείας (πλοίαρχο, Α' Μηχα¬ 
νικό κ.λπ.) καθώς και τυχόν παρισταμένους εκπροσώπους 
άλλων εμπλεκόμενων Αρχών ή Υπηρεσιών, σύμφωνα με 
τις ειδικότερες διατάξεις, για να διαπιστωθεί ότι η πραγ¬ 
ματική κατάσταση του πλοίου ανταποκρίνεται στις προ- 
βλεπόμενες προϋποθέσεις και στα υποβληθέντα δικαιο- 
λογητικά. 

2. Σε περίπτωση ύπαρξης ενδείξεων ότι η πραγματική 
Κατάσταση του πλοίου δεν ανταποκρίνεται στην περιγρα- 
φόμενη από τα σχετικά πιστοποιητικά, η Λιμενική Αρχή 
μπορεί να ζητά τη τεχνική συνδρομή της ΥΕΝ/ΔΕΕΠ ή άλ¬ 
λου αρμόδιου και αναγνωρισμένου τεχνικού οργανισμού, 
με δαπάνες των ενδιαφερομένων. 

3. Η διαπιστωθείσα κατάσταση καταχωρείται σε ειδικό 
πρακτικό επιθεώρησης παροπλισμένου πλοίου, σύμφωνα 
με το επισυναπτόμενο υπόδειγμα, που υπογράφεται από 
όλους τους ενδιαφερόμενους. Το υπογεγραμμένο πρα¬ 
κτικό φυλάσσεται στο φάκελλο του παροπλισμένου 
πλοίου. 

4. Κάθε 12 μήνες ή και εκτάκτως κατά την κρίση της 
Αρχής, διενεργούνται επαναληπτικοί έλεγχοι του πλοίου, 
κατά τον ίδιο τύπο και διαδικασία, προκειμένου να διαπι¬ 
στωθεί αν η κατάστασή του εξακολουθεί να ανταποκρίνε- 
ται στους όρους παροπλισμού του. Εφόσον διαπιστωθούν 
αποκλίσεις, ο υπεύθυνος παροπλισμού του πλοίου καλεί¬ 


ται σε άμεση αποκατάσταση των πραγμάτων, σύμφωνα με 
τις υποχρεώσεις του και τις διατάξεις του Κανονισμού αυ¬ 
τού. 

Αρθρο 10 

ΘΕΣΕΙΣ - ΤΡΟΠΟΣ - ΑΓΚΥΡΟΒΟΛΙΑ ΠΑΡΟΠΛΙΣΜΟΥ 

1. Ο παροπλισμός των πλοίων στη θαλάσσια περιοχή 
Κόλπου Ελευσίνας επιτρέπεται στις περιοχές που σημει¬ 
ώνονται στο επισυναπτόμενο στον παρόντα Κανονισμό 
χαρτογράφημα, απαγορευομένης απολύτως της παραμο¬ 
νής παροπλισμένων πλοίων εκτός των περιοχών αυτών. 

2. Ο καθορισμός της ακριβούς θέσης παροπλισμού 
μέσα στις παραπάνω επιτρεπόμενες περιοχές γίνεται από 
τη Λιμενική Αρχή, η οποία και εγκρίνει τον τρόπο ασφα¬ 
λούς αγκυροβολιάς, τον αριθμό των προσδεδεμένων σε 
παραβολή μεταξύ τους παροπλισμένων πλοίων, την απαι- 
τούμενη φωτοσήμανσή τους καθώς και άλλες λεπτομέ¬ 
ρειες που υποδεικνύονται από αρμόδιους τεχνικούς οργα¬ 
νισμούς και Υπηρεσίες, ώστε να μην εγκυμονούνται κίνδυ¬ 
νοι για την ασφάλεια ναυσιπλοΐας της περιοχής και του 
ίδιου του πλοίου. 

3. Τυχόν μεταβολή της αρχικής θέσης ή τρόπου αγκυ¬ 
ροβολιάς παροπλισμένου πλοίου, για οποιαδήποτε αιτία, 
πρέπει να διορθώνεται αμέσως, με φροντίδα και ευθύνη 
του υπεύθυνου παροπλισμού του πλοίου και σύμφωνα με 
τις υποδείξεις της Λιμενικής Αρχής. 

Αρθρο 11 

ΕΚΤΕΛΕΣΗ ΕΡΓΑΣΙΩΝ ΣΥΝΤΗΡΗΣΗΣ - ΕΠΙΣΚΕΥΗΣ 

Η εκτέλεση εργασιών συντήρησης ή επισκευών σε πα- 
Ρπαροπλισμένα πλοία, μπορεί να επιτραπεί μετά από έγ¬ 
γραφη άδεια της Λιμενικής Αρχής. 

Αρθρο 12 

ΤΕΛΗ ΠΑΡΟΠΛΙΣΜΟΥ 

1. Τα καταπλέοντα στην περιοχή δικαιοδοσίας Κ.Λ. 
ΕΛΕΥΣΙΝΑΣ πλοία για παροπλισμό καταβάλλουν τα προ- 
βλεπόμενα από την ισχύουσα Νομοθεσία τέλη παροπλι¬ 
σμού, υπέρ του Λιμενικού Ταμείου Ελευσίνας. 

2. Τα Λιμενικά Τέλη υπολογίζονται από την ημερομηνία 
κατάπλου του πλοίου στη θέση παροπλισμού, μέχρι και 
της ημερομηνίας απόπλου του πλοίου. 

3. Οι άδειες παροπλισμού είναι διατετιμημένα έντυπα 
της Λιμενικής Αρχής Ελευσίνας, η τιμή των οποίων ανέρ¬ 
χεται για μεν τα πλοία υπό σημαία Κρατών - Μελών της Ευ¬ 
ρωπαϊκής Ένωσης και των Κρατών ΕΖΕΣ (πλην Ελβετίας), 
σε πενήντα χιλιάδες (50.000) δρχ., για δε τα λοιπά πλοία 
σε εκατό χιλιάδες (100.000) δραχμές. Η διαχείριση και ο 
τύπος των αδειών είναι ο προβλεπόμενος από το άρθρο 
71 του Γενικού Κανονισμού Λιμένα Ελευσίνας. Η άδεια 
ανανεώνεται κάθε χρόνο με καταβολή 10.000 και 50.000 
ετήσια αντίστοιχα ή για μέρος έτους. 

Αρθρο 13 

ΕΠΑΝΑΚΙΝΗΣΗ ΠΑΡΟΠΛΙΣΜΕΝΟΥ ΠΛΟΙΟΥ 

1. Οι υπεύθυνοι παροπλισμού παραπλεύρως ευρισκο¬ 
μένων πλοίων, οφείλουν να αναλάβουν κάθε χειρισμό 
διευκόλυνση της απομάκρυνσης του επανακινούντος 
πλοίου, αμέσως μόλις ειδοποιηθούν σχετικά από τον εκ¬ 
πρόσωπό του ή τη Λιμενική Αρχή. 

2. Τεχνικά μέσα και προσωπικό, που μπορεί να απαιτη- 

θούν για την παραπάνω κίνηση και διόρθωση θέσης άλλων 
παροπλισμένων πλοίων, εξασφαλίζονται κυρίως με φρο¬ 
ντίδα και δαπάνες του υπεύθυνου παροπλισμυό του επα- 
νακινούντος πλοίου. 

3. Πριν τον απόπλου παροπλισμένου πλοίου η Λιμενική 
Αρχή πρέπει να ελέγχει: 

α) Την ισχύ του «διεθνούς πιστοποιητικού πρόληψης 
της ρύπανσης από πετρέλαιο» (ΙΟΡΡΟ) (αν διατίθεται), 
που προβλέπεται από τη ΔΣ ΜΑΡΡΟί. 73/78. 

β) Τις ποσότητες των πετρελαιοειδών καταλοίπων και 
απορριμμάτων, που υπάρχουν στο πλοίο και οι οποίες 
πρέπει πριν τον απόπλου να παραδοθούν στις ευκολίες 
υποδοχής. Αν για οποιοδήποτε λόγο δεν είναι δυνατή η 
διάθεση των πετρελαιοειδών καταλοίπων, κατ’ εξαίρεση 
επιτρέπεται ο απόπλους εφόσον κατευθύνεται σε λιμάνι 
που υπάρχουν τέτοιες ευκολίες υποδοχής ή από τη Λιμε¬ 
νική Αρχή διαπιστωθεί ότι μπορούν να διατεθούν αυτά νό¬ 
μιμα, σύμφωνα με τις προϋποθέσεις της Δ.Σ. «ΜΑΡΡΟΙ. 
73/78». 

γ) Ότι στις δεξαμενές θαλασσέρματος (1Λ/ΑΤΕΒ ΒΑΙ_- 
1_Α5Τ ΤΑΝΚ3 ΜΒΤ) δεν περιέχονται πετρελαιοειδή. Σε 
περίπτωση που στις δεξαμενές αυτές διαπιστωθεί ύπαρξη 
πετρελαίου ή καταλοίπων αυτού, απαγορεύεται η τοποθέ¬ 
τηση θαλασσέρματος πριν αυτές πλυθούν. Στην περί¬ 
πτωση αυτή το νερό πλύσης πρέπει να παραδοθεί σε ευ¬ 
κολίες υποδοχής ή να διατεθεί, σύμφωνα με τις προϋπο¬ 
θέσεις του πιο πάνω εδαφίου (β). 

δ) Στις περιπτώσεις (β) και (γ) θα γίνεται ευδιάκριτη σχε¬ 
τική εγγραφή στην Ελληνική και Αγγλική, στο βιβλίο πε¬ 
τρελαίου και ημερολόγιο γεφύρας του πλοίου, προκειμέ- 
νου να ελεγχθεί από τη Λιμενική Αρχή του λιμανιού που 
πρόκειται να καταπλεύσει το πλοίο. 

Αρθρο 14 

ΕΡΜΑΤΙΣΜΟΣ - ΑΦΕΡΜΑΤΙΣΜΟΣ νίΧΟ ΚΑΙ υΐ-<Χ 

1. Εφόσον παροπλισμένο Δ/Ξ ανήκει στην κατηγορία 
νίΧΟ ή ΙΙΙΌΟ χωρίς δεξαμενές (5ΒΤ), μπορεί να επιτρα- 
πεί εφόσον επιβάλλεται από λόγους ασφάλειας η τοποθέ¬ 
τηση θαλασσέρματος σε δεξαμενές φορτίου του, προκει- 
μένου να επιτευχθεί η ασφαλής παραμονή του σε καραβο¬ 
στάσι (3Π0ίΐΟΓ39β). 

2. Από το πλοίο της κατηγορίας αυτής μπορεί να επι- 
τραπεί απόρριψη μόνο της αναγκαίας ποσότητας καθαρού 
θαλασσέρματος για την επίτευξη βυθίσματος, που να επι¬ 
τρέπει την ασφαλή διέλευση του πλοίου από το δίαυλο 
Ν/Σ Σαλαμίνας, εφόσον αποδεδειγμένα δεν υπάρχει δυ¬ 
νατότητα παράδοσής του σε ευκολίες υποδοχής λιμένα, 
με τις ακόλουθες προϋποθέσεις προστασίας θαλασσίου 
περιβάλλοντος: 

α) Η ενδιαφερόμενη ναυτιλιακή Εταιρεία να υποβάλει 
στη Λιμενική Αρχή αίτηση χορήγησης άδειας απόρριψης 
θαλασσέρματος με σκαρίφημα, στην οποία θα περιέχο- 
νται τα χαρακτηριστικά των δεξαμενών, η ποσότητα που 
πρέπει να απορριφθεί από κάθε δεξαμενή και συνολικά, 
για την επίτευξη του επιτρεπόμενου βυθίσματος, ενώ σε 
σχετική Υ.Δ. Ν. 1599/86 θα δηλώνεται ότι στις δεξαμενές 
αυτές δεν έχουν προστεθεί αντισκωριακές ουσίες, χη¬ 
μικά, πετρελαιοειδή κατάλοιπα κ.λπ. 

β) Η Λιμενική Αρχή θα προβαίνει σε επιθεώρηση και 


δειγματοληπτικό έλεγχο του περιεχομένου των προς 
αφερματισμό δεξαμενών, λαμβάνοντας τρία αντιπροσω¬ 
πευτικά δείγματα από κάθε δεξαμενή (επιφάνεια, υδάτινη 
στήλη, πυθμένας). Τα δείγματα αυτά θα αποστέλλονται 
για εξέταση στο Γ.Χ. Κράτους, με το ερώτημα αν το έρμα 
αυτό μπορεί να απορριφθεί στη θάλασσα χωρίς να προ- 
κληθεί ρύπανση. Μετά τη λήψη θετικής απάντησης θα χο¬ 
ρηγείται από τη Λιμενική Αρχή άδεια απόρριψης θαλασ¬ 
σέρματος, σύμφωνα με τους όρους και τις προϋποθέσεις 
της γνωμάτευσης του Γ.Χ. Κράτους. 

γ) Για τον υπολογισμό του βυθίσματος απόπλου του 
πλοίου θα λαμβάνεται υπόψη το μέγιστο επιτρεπόμενο 
βύθισμα από την ισχύουσα «Αγγελία προς τους Ναυτιλλό- 
μενους» για το δίαυλο Ν/Σ Σαλαμίνας. 

δ) Ο αφερματισμός θα γίνεται πάντα κατά τη διάρκεια 
της ημέρας, πάνω από την ίσαλο γραμμή του πλοίου και 
παρουσία οργάνου της Λιμενικής Αρχής. 

ε) Υπεύθυνοι πλοίου μεριμνούν για λήψη κάθε πρόσφο¬ 
ρου μέτρου πριν και κατά τη διάρκεια των εργασιών του 
αφερματισμοϋ. 

στ) Στην περίπτωση διαπίστωσης πρόκλησης ρύπανσης 
της θάλασσας, θα διακόπτεται αμέσως ο αφερματισμός, 
θα ανακαλείται η άδεια που χορηγήθηκε από τη Λιμενική 
Αρχή και θα επιβάλλονται με αυστηρότητα οι προβλεπό- 
μενες από το νόμο κυρώσεις. 

Αρθρο 15 

ΚΑΤΑΡΓΟΥΜΕΝΕΣ ΔΙΑΤΑΞΕΙΣ 

Από την έναρξη εφαρμογής του παρόντος Κανονισμού 
καταργείται ο με αριθ. 9/81 (ΦΕΚ 611 Β') Ειδικός Κανονι¬ 
σμός Λιμένος Ελευσίνας, «Περί ασφαλείας παροπλισμέ¬ 
νων πλοίων» και κάθε άλλη διάταξη που ρυθμίζει διάφορε-, 
τικά το θέμα ή αντίκειται στις διατάξεις του παρόντος Κα¬ 
νονισμού. 

Αρθρο 16 

ΚΥΡΩΣΕΙΣ 

Οι παραβάτες του παρόντος Κανονισμού, η εκτέλεση 
του οποίου ανατίθεται στα Λιμενικά Όργανα, ανεξάρτητα 
από τις συντρέχουσες αστικές και ποινικές ευθύνες κατά 
την ισχύουσα νομοθεσία, υπόκεινται και στις κυρώσεις του 
άρθρου 157 του Ν.Δ. 187/73 (261 Α'), όπως τροποποιή¬ 
θηκε με το Π.Δ. 207/85 (76 Α), το οποίο αντικαταστάθηκε 
με το Π.Δ. 111 /93 (ΦΕΚ 50 Α’). 

Ελευσίνα, 23 Μαΐου 1994 

Ο Κεντρικός Λιμενάρχης κ.α.α. 

Αντ/ρχος ΛΣ ΚΟΝΤΟΓΙΑΝΝΗΣ ΠΑΝ. 

β) Η εφαρμογή του Κανονισμού αυτού αρχίζει ένα μήνα 
από τη δημοσίευσή του στην Εφημερίδα της Κυβερνή- 
σεως. 

γ) Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Μαΐου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 

ΠΡΑΚΤΙΚΟ ΕΠΙΘΕΩΡΗΣΗΣ ΠΑΡΟΠΛΙΣΜΕΝΟΙ ΠΛΟΙΟ! 


2.- Ηυεοοαηνία επιθεωρήσεως 


3.- Όνουα πλοίου 


4Εθνικότης 


5.- Είδος πλοίου Α. Φορτηγό Ε· Επιβατηγό Γ. Δ/Ξ Δ. ΛΟΙΠΑ ΠΛΟΙΑ 



6. - Χωρητικότης κ.ο.χ. κ.κ.χ, 

7. - -Στοιχεία πλοιοκτήτου ή Εταιρείας . 


8.- Στοιχεία πράκτορος στον,λιμένα παροπλισμού 


- 2 - 

12.- Ιβχκτπιηοτκά ««ϊγωωοίοεως των δείαιιενών, που πεοιέχουν τα αιτπτόρω (καύσιμα 
και λιπαυτικά) και περιεχόμενο κάθε μιας. 

Κενό . 


13-- Προκειμένου για Φ/Γ πλοίο τα κύτη του είναι καθαρα 


□ 


14.- Προκειμένου για Δ/Ξ οι δεξαμενές (Φορτίου - καταλοίπων) είναι καθαρές 

15-- Παράδοση πετρελαιοειδών καταλοίπων (σεντίνες, ακάθαρτο έρμα κ.τ.λ.) 
Στοιχεία σχετικής αποδείξεως παραδόοεως - Ημερομηνία - Τόπος 


16.- Παράδοση στερεών απορριμμάτων (υπόλοιπα φορτίου - ξυλεία ευθαιτήσεως φορτίου 
τρόφιμα κ.τ.λ.) Στοιχεία σχετικής αποδείξεως παραδόοεως - ημερομηνία. 


9·- Πιστοποιητικό κατασκευής 
(ΟΟΝ5ΤΚυ(7ΓΙΟΝ ΟΕΚΤΙΓΊΟΑΤΕ) 


10.- Πιστοποιητικό παροπλισμού του νηογνώυονος 
που παρακολουθεί το πλοίο 


Ημερομηνία λήξεως 
(ΠΑΤΕ ΟΓ ΕΧΡΙΕΕ) 



17.- Πιστοποιητικό ΟΑ3 ΕΗΕΕ (για Δ/:: ) 

Ημεοομ. εκδδσεως "Ονομα χηυικοΰ ή εταιρείας δείαμενές-ΑντΧιοστ. 

(που καλύπτει) 


_ * 

18.- Σχέδιο ερματισμού του πλοίου 


Ο 


ποσότητα καθαρού έρματος (αι« δεξαμενή) 


19.- Ελέγχθτ^αν το βιβλίο πετρελαίου, ημερολόγιο γέφυρας και μηχανής 
(παρατηρήσεις) 


□ 


20.- Υπεύθυνη δήλωση του Πλοιάρχου, ότι το πλοίο είναι καθαρό. 


• 21.- Βυθίσματα πλοίου αμέσως μετά τον παροπλισμό. 
.. ΠΜ . 


Μ 


ΣΕΜ. Οι απαντήσεις στα ερωτήματα των παραγράφων 5, 9, 10, 13, 14, 19, 20 και 21 θα 
γίνονται με την εγγραφή του γράμματος "X" στο αντίστοιχο τετράγωνο. 


ΣΤΟΙΧΕΙΑ ΗΙΙΘΕΠΡΗΤΟΥ 


Υπογραφή Πλοιάρχου 


Υπογραφή 

